gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5691, del 30-01-2008 (2008/415)

Acceptació de la delegació efectuada per l'Ajuntament d'Orihuela en matèria de gestió, liquidació, inspecció i recaptació dels tributs i altres ingressos de dret públic.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5691

Data del DOGV
:   30-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/415


Data del document
:   21-12-2007

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Descriptors 

:   * Orihuela
    * recaptació d'impostos
    * delegació de poders
    * control fiscal
    * administració local
    * competència administrativa

Acceptació de la delegació efectuada per l'Ajuntament d'Orihuela en matèria de gestió, liquidació, inspecció i recaptació dels tributs i altres ingressos de dret públic. [2008/415]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació de la delegació efectuada per l'ajuntament que a continuació es detalla, en matèria de gestió, liquidació, inspecció i recaptació dels tributs i altres ingressos de dret públic, les condicions generals de la qual aprovades pel Ple provincial, en sessió de data 1 de juliol de 2004, figuren publicades en el Butlletí Oficial de la Província número 175, de data 31.07.2004, i el Diari Oficial de la Comunitat Valenciana número 4819, de data 13.08.2004.  
Orihuela  
- Impost sobre l'increment del valor dels terrenys de naturalesa urbana.  
- Taxa per utilitzacions privatives o aprofitaments especials del sòl, vol o subsòl del domini públic local constituïts a favor d'empreses subministradores.  
La delegació realitzada a favor d'esta Diputació Provincial pel municipi d'Orihuela tindrà efecte des de l'endemà de la publicació en el Butlletí Oficial de la Província i estarà vigent fins a la finalització del cinqué any, a comptar des de l'endemà de l'entrada en vigor; quedarà tàcitament prorrogada per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos a la finalització o a la de qualsevol dels períodes de pròrroga.  
Alacant, 21 de desembre de 2007.- El president: José Joaquín Ripoll Serrano. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 5812, del 23-07-2008 (2008/7670)

Mesures fills extramatrimonials 1305/2007. Notificació de la sentència a Claudio Rodrigo Román Maldonado.
---------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7670


Data del document
:   12-06-2008

Organisme emissor
:   Jutjat de Primera Instància número 26 de València

Tipus de document
:   Edicte

Descriptors 

:   * sistema judicial

Mesures fills extramatrimonials 1305/2007. Notificació de la sentència a Claudio Rodrigo Román Maldonado. [2008/7670]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte, fa saber:  
Que en les actuacions de mesures de fills extramatrimonials contenciós 001305/2007, seguides a instància de Raquel Ángela Gálvez Lissard contra Claudio Rodrigo Román Maldonado, en situació de rebel·lia, en les quals en data 12 de juny de 2008, ha dictat sentència, en la qual en part dispositiva diu així:  
«Dispositiva  
Amb l'estimació parcial de la demanda presentada per Raquel Ángela Gálvez Lissard, contra el seu anterior company sentimental Claudio Rodrigo Román Maldonado respecte de la relació paternofilial amb la filla menor comuna, Claudia, s'acorden les següents mesures:  
1. Amb el manteniment de la pàtria potestat compartida, que no obstant serà exercida exclusivament per la mare, s'atribuïx a esta la guarda i custòdia de la filla menor comuna, Claudia, que ja ostentava. No es correspon establir règim de visites, sense perjudici que puguen sol·licitar-se i acordar-se en execució de sentència a instància de qualsevol de les parts.  
2. Es fixa en dos-cents euros mensuals, la quantitat que haurà de satisfer el demandat a la progenitora-demandant, amb efectes des d'esta resolució, en el compte bancari que per esta es determine, en concepte d'aliments en favor de la filla Marta, quantitat que s'actualitzarà automàticament cada any d'acord amb les variacions dels índexs de preus, i haurà de pagar a més a més la meitat de les despeses extraordinàries que es produïsquen en relació amb esta.  
Notifiqueu esta resolució a les parts.  
Contra esta sentència es pot preparar recurs d'apel·lació en este jutjat, en el termini de cinc dies davant l'Audiència Provincial de València.  
No es correspon fer exprés pronunciament sobre la imposició de costes.  
Així, esta és la meua sentència, que pronuncie, mane i firme».  
I perquè valga de notificació en forma al demandat Claudio Rodrigo Román Maldonado, en situació de rebel·lia i ignorat parador, expedisc i firme este edicte.  
València, 12 de juny de 2008.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 5771, del 27-05-2008 (2008/5595)

Informació pública de la protocol·lització de l'alternativa tècnica del Programa d'Actuació Integrada de la Unitat d'Execució Lluca Rafalet 5 de Xàvia.
-------------------------------------------------------------------------------------------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5595


Data del document
:   22-05-2008

Organisme emissor
:   Notaria d'Antonio J. Jimenez Clar

Tipus de document
:   Informació Pública

Descriptors 

:   * Xàbia
    * pla d'urbanisme
    * empresa privada

Informació pública de la protocol·lització de l'alternativa tècnica del Programa d'Actuació Integrada de la Unitat d'Execució Lluca Rafalet 5 de Xàvia. [2008/5595]  
Xàbia, 22 d'abril de 2008  
Jo, Antonio Jiménez Clar, notari del Col·legi de València, districte de Dénia, amb residència a Xàbia, done fe:  
Que Ramón Ferrer Carrals, que intervé, en representació de la mercantil Santacreu, SL, amb domicili a Xàbia (Alacant), carrer d'Ángel Ganivet, 20, i CIF P90055976, m'ha requerit per a la protocol·lització de l'alternativa tècnica d'un programa d'actuació integrada de la unitat d'execució Lluca Rafalet 5 de Xàbia, d'acord amb el procediment de l'article 134 de la Llei 16/2005, de 30 de desembre, Llei Urbanística Valenciana, i articles 134 i següents del Reglament de la Llei Urbanística Valenciana (Decret 67/2006, de 19 de maig).  
I per mitjà d'este edicte, es fa constar:  
1. L'objecte i característiques essencials de l'alternativa tècnica. Programa per al desenrotllament de l'actuació integrada de la unitat d'execució Lluca Rafalet 5 del Pla General d'Ordenació Urbana de Xàbia, acompanyada de projecte d'urbanització (inclou obra civil i projectes d'enginyeria) i modificació puntual del Pla General, a fi de definir les característiques bàsiques de la dita unitat.  
2. La notaria on estan depositats els documents està situada a Xàbia (03221), Historiador Chabás, número 1.  
3. Els exemplars depositats a l'Ajuntament de Xàbia, plaça de l'Església, número 4, s'identifiquen com a programa per al desenrotllament de l'actuació integrada de la unitat d'execució Lluca Rafalet 5 del Pla General d'Ordenació Urbana de Xàbia.  
4. L'advertiment que dins del termini d'un mes, comptador des de la publicació de l'últim anunci, qualsevol persona podrà comparéixer a la dita notària per a obtindre una còpia de l'acta o exhibició d'esta, o consultar l'Ajuntament de Xàbia, les actuacions derivades de la documentació depositada.  
5. La possibilitat de presentar, indistintament, davant de l'Ajuntament o la notaria, durant el termini d'un mes, comptador des de l'última publicació de l'edicte, per a la seua incorporació a l'acta, al·legacions.   
I perquè produïsca els efectes oportuns, la lliure a Xàbia en la data del seu encapçalament.   
Xàbia, 22 d'abril de 2008.- El notari: Antonio Jiménez Clar.
Diari Oficial de la Generalitat Valenciana


Sumari del DOGV 5768, del 22-05-2008 (2008/6229)

Adjudicació número 259/2008. Arrendament de quatre fotocopiadores i manteniment de les fotocopiadores de propietat del Departament de Salut 20. Elx.
----------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/6229


Data del document
:   13-05-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació número 259/2008. Arrendament de quatre fotocopiadores i manteniment de les fotocopiadores de propietat del Departament de Salut 20. Elx. [2008/6229]  
1. Entitat adjudicadora  
a) Organisme: Generalitat Valenciana. Agència Valenciana de Salut.   
b) Dependència que tramita l'expedient: Departament de Salut 20. Elx. Hospital General Universitari i Centre d'Especialitats d'Elx. camí de l'Almàssera, 11, 03986 - Elx (Alacant). Telèfon 07 153 60 40, fax 96 667 91 08.  
c) Número d'expedient: 259/2008.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: arrendament de quatre fotocopiadores i manteniment de les fotocopiadores de propietat del Departament de Salut 20. Elx.  
c) Lots: 2 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5.718 de 6 de març de 2008.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: concurs públic.  
4. Pressupost base de licitació  
Import total: cent tretze mil vuit-cents euros (113.800 €).  
5. Adjudicació  
a) Data: 16 d'abril de 2008.   
b) Contractista: Mecanográfica del Sureste, SA.  
c) Nacionalitat: espanyola.  
d) Import d'adjudicació: cent dos mil euros (102.000 €).  
València, 13 de maig de 2008.- El director general de Recursos Econòmics (Decret 25/2005, de 4 de febrer, DOGV núm. 4.941): Eloy Jiménez Cantos.
Diari Oficial de la Generalitat Valenciana


Sumari del DOGV 5864, del 06-10-2008 (2008/11585)

Notificació a Roque Jimenez Amador. Expedient: V-DAMC-13/08.
------------------------------------------------------------

### Dades del document

Número de DOGV
:   5864

Data del DOGV
:   06-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11955


Data del document
:   19-09-2008

Organisme emissor
:   Institut Valencià d'Habitatge, SA

Tipus de document
:   Edicte

Notificació a Roque Jimenez Amador. Expedient: V-DAMC-13/08. [2008/11394]  
En compliment d'allò que s'ha disposat en els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, la resolucion d'expedient adminstratiu de resolució de contracte i desnonament per activitats molestes, insalobres, nocives, perilloses o il-lícites.  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en l'Avgda. de la Plata, núm. 50, baix, de València, en horari de 9 a 14 hores, de dilluns a divendres, excepte festius, disposant d'un termini, a tal fi, d'un mes.  
Expedient: V-DAMC-13/08  
Codi de l'immoble: 9379926426  
Adreça: Riu Magre, núm. 2, pta.: 19  
Població: Algemesi  
Adjudicatari: Roque Jimenez Amador  
Règim de cessió: Arrendament  
Data Resolució: 15.09.2008  
València, 19 de setembre de 2008.- El cap d'Administració del Centre de Gestió d'Habitatge Públic de l'Institut Valencià d'Habitatge SA.: Fernando Maldonado Plá.
Diari Oficial de la Generalitat Valenciana


Sumari del DOGV 5737, del 08-04-2008 (2008/3256)

Informació pública de programes i projectes de sostenibilitat i qualitat de vida.
---------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3256


Data del document
:   04-03-2008

Organisme emissor
:   Ajuntament d'Asp

Tipus de document
:   Informació Pública

Descriptors 

:   * Aspe
    * pla d'urbanisme
    * administració local

Informació pública de programes i projectes de sostenibilitat i qualitat de vida. [2008/3256]  
Territori  
T-2 Urbanisme   
UR-11 Programes de Sostenibilitat/2008  
EDI-700508-040308/pvv  
El Ple de l'Ajuntament, en la sessió de data 26 de febrer de 2008, va adoptar tres acords pels qual s'inicia la tramitació i se sotmeten a informació pública els següents programes i projectes de sostenibilitat i qualitat de vida:  
1. Programa de Qualitat de Vida per a la Rehabilitació i Millora d'Imatge Urbana de les Fatxades Posteriors del Carrer de San Pascual d'Aspe.  
2.1. Programa de Sostenibilitat per a la Restauració d'Àrees Degradades i la Creació de la Senda Itinerari del Vinalopó, en el Paratge de Los Algezares d'Aspe.  
2.2. Projecte de Sostenibilitat per a la Creació de la Senda Itinerari del Vinalopó, en el Paratge de Los Algezares d'Aspe.  
3. Programa de Qualitat de Vida per a la Integració Urbanística i Social de Dos Barris Urbans, connectant-los per mitjà d'una passarel·la de vianants sobre el riu Tarafa d'Aspe.  
La informació pública es durà a terme per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat.  
El període d'informació pública serà d'un mes, comptat des de la publicació en el Diari Oficial de la Comunitat Valenciana, durant el qual podran formular-se suggeriments o al·legacions de qualsevol tipus. Durant tal termini els programes i projectes esmentats, diligenciats, hauran de trobar-se depositats, per a la seua consulta pública, en l'Ajuntament.  
La dita consulta pública podrà dur-se a terme en l'Oficina Tècnica d'este ajuntament, en hores laborables.  
El que es publica per a general coneixement, en virtut del que establixen els articles 76 i 80 de la Llei 4/2004, de 20 de juny, de la Generalitat, d'Ordenació del Territori i Protecció del Paisatge, i l'article 78 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell.  
Aspe, 4 de març de 2008.- L'alcaldessa: Mª Nieves Martínez Berenguer.
Diari Oficial de la Generalitat Valenciana


Sumari del DOGV 5856, del 24-09-2008 (2008/10264)

Adjudicació número 01/08-SE, 02/08-SE i 05/08-SE. Pròrroga de vigilància de l'Arxiu Històric d'Alacant, Pròrroga de vigilància de l'Arxiu del Regne de València i Servici de descripció arxivística.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10019


Data del document
:   08-07-2008

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * seguretat i vigilància
    * licitació
    * contracte de serveis
    * adjudicació de contracte administratiu

Adjudicació número 01/08-SE, 02/08-SE i 05/08-SE. Pròrroga de vigilància de l'Arxiu Històric d'Alacant, Pròrroga de vigilància de l'Arxiu del Regne de València i Servici de descripció arxivística. [2008/10673]  
1. Entitat adjudicadora.  
a) Organisme: Conselleria de Cultura i Esport.  
b) Dependència que tramita l'expedient: Direcció General del Llibre, Arxius i Biblioteques.  
c) Número d'expedient: 01/08-SE, 02/08-SE i 05/08-SE  
2.Objecte del contracte.  
a) Tipus de contracte: servicis.  
b) Descripció de l'objecte: pròrroga de vigilància de l'Arxiu Històric d'Alacant, exp. 01/08-SE, pròrroga de vigilància de l'Arxiu del Regne de València, exp. 02/08-SE i servici de descripció arxivística, exp. 05/08-SE  
c) Butlletí o diari oficial i data de publicació de l'anunci de licitació:   
Exp. 01/08-SE: Diari Oficial de la Comunitat Valenciana núm. 5458 de 26 de febrer de 2007.  
Exp. 02/08-SE: Diari Oficial de la Comunitat Valenciana núm. 5459 de 27 de febrer de 2007.  
Exp. 05/08-SE: Diari Oficial de la Comunitat Valenciana núm. 5752 de 29 d'abril de 2008  
3.Tramitació, procediment i forma d'adjudicació.  
a) Tramitació: ordinària.  
b) Procediment: obert  
c) Forma: concurs públic.  
4. Pressupost base de licitació  
Import total:  
Exp. 01/08-SE: 234.000 euros  
Exp. 02/08-SE: 168.000 euros  
Exp. 05/08-SE: 588.000 euros  
5. Adjudicació.  
Exp. 01/08-SE: pròrroga de vigilància de l'Arxiu Històric d'Alacant  
a) Data: 9 de maig de 2007  
b) Contractista: UTE Provinen Seguridad, SA, i Provinen Servicios, SL  
c) Nacionalitat: espanyola.  
d) Import d'adjudicació: 203.471,02 euros  
Exp. 02/08-SE: Pròrroga vigilància de l'Arxiu del Regne de València  
a) Data: 8 de maig de 2008  
b) Contractista: Ceca Seguridad, SA.  
c) Nacionalitat: espanyola.  
d) Import d'adjudicació: 139.272,51 euros  
Exp. 05/08-SE: Servici de descripció arxivística  
a) Data: 26 de juny de 2008  
b) Contractista: Ever Team Spain, SAU  
c) Nacionalitat: espanyola.  
d) Import d'adjudicació: 531.565 euros  
València, 8 de juliol de 2008.- El subsecretari, p. d. (OC 19.09.2007, DOCV 5611): Carlos Alberto Precioso Estiguin.
Diari Oficial de la Generalitat Valenciana


Sumari del DOGV 5772, del 28-05-2008 (2008/5699)

Informació pública de l'annex del Projecte d'Urbanització de la Unitat d'Execució Foieta - Planet.
--------------------------------------------------------------------------------------------------

### Dades del document

Número de DOGV
:   5772

Data del DOGV
:   28-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5699


Data del document
:   24-04-2008

Organisme emissor
:   Ajuntament de Polop

Tipus de document
:   Informació Pública

Descriptors 

:   * Polop
    * administració local
    * pla d'urbanisme

Informació pública de l'annex del Projecte d'Urbanització de la Unitat d'Execució Foieta - Planet. [2008/5699]  
Mitjançant el present anunci es fa públic que l'alcalde de Polop, en data 22 d'abril de 2008 amb el número 92, ha dictat la resolució següent, que té la part dispositiva, literalment, com es diu:  
«Vist el que s'ha exposat, resolc:  
Primer. Sotmetre a exposició pública l'annex del Projecte d'Urbanització de la Unitat d'Execució Foieta - Planet, a Polop, presentat amb data 3 de febrer de 2005 i amb registre d'entrada número 262, mitjançant anuncis en el Butlletí Oficial de la Província i en el Diari Oficial de la Comunitat Valenciana, durant el termini d'un mes, en compliment del que disposa l'article 152 de la Llei Urbanística Valenciana i l'article 346 del Reglament d'Ordenació i Gestió Territorial i Urbanística.   
Segon. Notificar els titulars de drets afectats pel present projecte, a fi que hi puguen presentar al·legacions si ho estimen oportú. Les al·legacions que, si pertoca, es presenten es realitzaran en els termes i formes que estableix la Llei 30/1992, de Règim Jurídic de les Administracions Públiques i del Procediment Administratiu Comú. En el cas que no s'hi presenten al·legacions, s'entendrà aprovat l'esmentat annex al Projecte d'Urbanització de la Unitat d'Execució Foieta - Planet, a Polop.»  
Contra esta resolució no es pot interposar cap recurs administratiu ni jurisdiccional, atés que constitueix un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment ni produeix cap indefensió o perjudici irreparable a drets i interessos legítims.  
Cosa que faig pública.  
Polop, 24 d'abril de 2008.- L'alcalde: Juan Cano Giménez.
Diari Oficial de la Generalitat Valenciana


Sumari del DOGV 5849, del 15-09-2008 (2008/10544)

Informació pública de l'aprovació dels estatuts socials i reactivació de la cooperativa.
----------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10567


Data del document
:   15-07-2008

Organisme emissor
:   Cooperativa Agricola Serrella de Facheca

Tipus de document
:   Informació Pública

Informació pública de l'aprovació dels estatuts socials i reactivació de la cooperativa. [2008/10992]  
En compliment del que indica l'article 82.2 de la Llei Valenciana de Cooperatives, Llei 8/2003, es fa públic que en la Junta General extraordinària de la cooperativa, feta el passat 15 de juliol de 2008, es va aprovar la reactivació d'aquesta, juntament amb els seus estatuts socials i el nou Consell Rector.  
Facheca, 15 de juliol de 2008.- El president: José Domingo Masanet Verdú.